Norsk indeks for medisinsk nødhjelp

Norsk indeks for medisinsk nødhjelp (også kalt Indeks) er et verktøy for beslutningsstøtte som skal sikre riktig respons på meldinger som kommer til medisinsk nødmeldetjeneste (AMK og legevaktsentraler).

Indeks skal blant annet sørge for at responstiden fra en melding kommer inn til ambulansepersonell kommer frem til den som trenger medisinsk hjelp holdes så lav som mulig, men også at oppdragets respons står i stil med hendelsens art.

Indeks er bygget opp av tre deler:
 Start-kortet
 Indekskort
 Råd til innringer og helsepersonell, samt en faktaboks om aktuelle tilstander.

I tillegg inneholder Indeks en anbefaling om rollefordeling mellom de ulike aktørene i medisinsk nødmeldetjeneste, samt anbefalt handlingsmønster for dem ved de ulike responsene. 

Norsk indeks ble første gang utgitt i 1994, og var da en norsk oversettelse av Seattles "Criteria based dispatch". Revidert annenutgave ble utgitt i 1999, og tredje utgave kom i november 2009. Den norske legeforening hadde ansvaret for det faglige innholdet frem til 2009, mens Lærdals fond for akuttmedisin eide rettighetene og firmaet Laerdal Medical forestod trykking og utgivelse.

I 2014 overtok Helsedirektoratet ansvar for forvaltning og utvikling, etter at Laerdal Medical AS overdro rettighetene under denne forutsetningen, og Helsedirektoratet utgave fjerde utgave i 2018.

Referanser 

Medisin